«La voix» (norsk oversettelse: "stemmen") er en svensk operapopsang fra 2009 som er skrevet av Fredrik Kempe og operasangeren Malena Ernman. Versene i sangen er på engelsk, mens refrengene er på fransk. Tittelen er også fransk. Sangen vant svenske Melodifestivalen 2009 og var Sveriges bidrag i Eurovision Song Contest 2009. Der endte «La voix» som nummer 21 av 25 i finalen – Sveriges dårligste plassering på 17 år.